2.9. การจัดการ

โครงสร้างการจัดการ

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการบริหาร และคณะกรรมการตรวจสอบ ข้อมูล ณ วันที่ 31 ธันวาคม 2546 มีดังนี้

คณะกรรมการบริษัท

1. นายอึ้ง กวง มิ้ง ประธานกรรมการ

2. นายหวัง หมิง เจิ้ง รองประธานกรรมการ

3. นายชู ชี หยวน กรรมการ

4. นายอนุสรณ์ มุทราอิศ กรรมการ

5. นางสาวนิรมล ตันติพูนธรรม กรรมการ

6. นายวุฒิชัย กปิลกาญจน์ กรรมการอิสระ

7. นางวัธนี พรรณเชษฐ์ กรรมการอิสระ

8. นายฉู ลู่ เป่า กรรมการอิสระ

หมายเหตุ - ข้อมูลของคณะกรรมการบริษัทโปรดดูเอกสารแนบ 1

คณะกรรมการบริหาร

1. นายหวัง หมิง เจิ้ง ประธานกรรมการบริหาร

2. นายอนุสรณ์ มุทราอิศ กรรมการบริหาร

3. นางสาวนิรมล ตันติพูนธรรม กรรมการบริหาร

4. นายหยู เป๋อ เหวิน กรรมการบริหาร

5. นายวิชัย ศักดิ์สุริยา กรรมการบริหาร

หมายเหตุ - ข้อมูลของคณะกรรมการบริหารโปรดดูเอกสารแนบ 1

คณะกรรมการการตรวจสอบ

1. นางวัธนี พรรณเชษฐ์ ประธานกรรมการตรวจสอบ

2. นายวุฒิชัย กปิลกาญจน์ กรรมการตรวจสอบ

3. นายฉู ลู่ เป่า กรรมการตรวจสอบ

หมายเหตุ - ข้อมูลของคณะกรรมการตรวจสอบโปรดดูเอกสารแนบ 1

วิธีการลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายอึ้ง กวง มิ้ง ประธานกรรมการ
ลงลายมือชื่อร่วมกับ นายหวัง หมิง เจิ้ง รองประธานกรรมการ
รวมเป็นสองคนและประทับตราสำคัญของบริษัทฯ หรือ นายอึ้ง กวง มิ้ง ประธานกรรมการ หรือ
นายหวัง หมิง เจิ้ง รองประธานกรรมการคนใดคนหนึ่งลงลายมือชื่อร่วมกับนายอนุสรณ์ มุทราอิศ
หรือ นางสาวนิรมล ตันติพูนธรรม หรือ นายชู ชี หยวน รวมเป็นสองคน
และประทับตราสำคัญของบริษัทฯ

ขอบเขตอำนาจหน้าที่ของกรรมการแต่ละชุดมีดังต่อไปนี้

- ขอบเขตและอำนาจหน้าที่ของกรรมการบริษัทฯ เป็นไปตามข้อบังคับของบริษัท
และกฎของกระทรวงพาณิชย์

  -ขอบเขตและอำนาจหน้าที่ของคณะกรรมการบริหารเป็นไปตามขอบเขตและอำนาจตามที่คณะกรรมการบริษัทฯ
  ได้มอบหมายให้เท่านั้น

-ขอบเขตหน้าที่ของคณะกรรมการตรวจสอบนั้นเป็นไปตามกฎของกระทรวงพาณิชย์
และข้อบังคับของตลาดหลักทรัพย์แห่งประเทศไทย

ผู้บริหาร

 รายชื่อ ตำแหน่ง

+---------------------------------+------------------------------------+
|   1. นายอึ้ง กวง มิ้ง               |   ประธานกรรมการบริษัท/ประธานบริหาร    |
+---------------------------------+------------------------------------+
|   2. นายหวัง หมิง เจิ้ง             | รองประธานกรรมการบริษัท               |
|                                 | /รองประธานบริหาร/ประธานกรรมการบริหาร |
+---------------------------------+------------------------------------+
|   3. นางสุวรรณี สุจริตวณิชพงศ์        |   ผู้จัดการฝ่ายตรวจ                    |
|                                 | สอบภายใน/เลขานุการคณะกรรมการตรวจสอบ |
+---------------------------------+------------------------------------+
|   4. นายเย่ ชี ฉาย                |   ผู้จัดการโรงงานมอนิเตอร์              |
+---------------------------------+------------------------------------+
|   5. นายซิม กุย เกียง              | ผู้จัดการโรงงานสวิตช์ชิ่ง เพาเวอร์ ซัพพลาย  |
+---------------------------------+------------------------------------+
|   6. นายวิชัย ศักดิ์สุริยา             |                                    |
|                                 |  กรรมการบริหาร/ผู้จัดการโรงงานอแดปเตอร์ |
+---------------------------------+------------------------------------+
|   7. นายกั๊ว เริ่น จื้อ               |   ผู้จัดการโรงงานอีเอ็มไอ ฟิวเตอร์        |
+---------------------------------+------------------------------------+
|   8. นายมานะ แซ่ตั้ง               |   ผู้จัดการโรงงานแมกเนติก              |
+---------------------------------+------------------------------------+
|   9. นายเถียน ชุน อี้               |   ผู้จัดการโรงงานพัดลมระบายอากาศ       |
|                                 |                                    |
|   10. นายอนุสรณ์ มุทราอิศ           |   กรรมการบริษัท/กรรมการบริหาร/        |
|                                 |                                    |
|                                 |   ผู้จัดการฝ่ายบริหารทรัพยากรบุคคล        |
+---------------------------------+------------------------------------+
|   11. นายหยู เป๋อ เหวิน            | กรรมการบริหาร/ผู้อำนวยการฝ่ายการเงิน    |
+---------------------------------+------------------------------------+
|   12. น.ส. หงู เหม่ย อิง           | ผู้จัดการฝ่ายจัดการด้านการตลาด           |
+---------------------------------+------------------------------------+
| 13. นายเสรี ศรีสดใส               |                                    |
| ผู้จัดการฝ่ายพัฒนาอุตสาหกรรม          |                                    |
|                                 |                                    |
| หมายเหตุ -                       |                                    |
| ประวัติและรายละเอียดของผู้บริหาร      |                                    |
| โปรดดูในเอกสารแนบ 1              |                                    |
+---------------------------------+------------------------------------+

การสรรหากรรมการ และ ผู้บริหาร

- คณะกรรมการจะเป็นผู้คัดเลือกกรรมการและเสนอชื่อให้ที่ประชุมผู้ถือหุ้นพิจารณาอนุมัติ
ทั้งนี้จะต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและมีสิทธิออกเสียง ส่วนการคัดเลือกผู้บริหารนั้น คณะกรรมการจะเป็นผู้พิจารณาอนุมัติ

ผังองค์กร

ค่าตอบแทน

ณ วันที่ 31 ธันวาคม 2546

- ค่าตอบแทนรวมของกรรมการบริษัท 8 ท่าน 2,160,000 บาท

- ค่าตอบแทนรวมของกรรมการบริหารและผู้บริหาร 13 ท่าน 16,981,147 บาท

ค่าตอบแทนรวมของกรรมการบริษัท กรรมการบริหาร และผู้บริหาร ประกอบด้วยเงินเดือนเงินโบนัส
และเบี้ยประชุมสำหรับกรรมการอิสระ

การกำกับดูแลกิจการ 

หลักการข้อ 1 นโยบายเกี่ยวกับการกำกับดูแลกิจการ

คณะกรรมการบริษัท มีความมุ่งหมายที่จะให้ประโยชน์สูงสุดแก่ผู้ถือหุ้น ของบริษัทฯ
ซึ่งครอบคลุมถึงเรื่องสิทธิและความเท่าเทียมกันของผู้ถือหุ้นตลอดจนผู้มีส่วนได้เสียทุกฝ่าย
โดยได้กำหนดนโยบายและแนวทางในการดำเนินธุรกิจที่เปิดเผยทั่วไปในองค์กร
เพื่อให้พนักงานทุกคนยึดมั่นและตระหนักถึงการให้ความสำคัญต่อลูกค้า
ในการผลิตสินค้าที่มีคุณภาพดีเลิศเชื่อถือได้ การรักษาสภาพแวดล้อมและการมีส่วนร่วมในสังคม
บริษัทฯมุ่งมั่นที่จะนำหลักการกำกับดูแลกิจการที่ดีไปใช้ประโยน์อย่างมีประสิทธิภาพ
เพื่อให้เกิดประโยชน์สูงสุดแก่ทุกฝ่ายอย่างต่อเนื่องในระยะยาว

หลักการข้อ 2 และ 4 สิทธิของผู้ถือหุ้น และการประชุมผู้ถือหุ้น

ในปี 2546 บริษัทฯ มีการประชุมผู้ถือหุ้นทั้งหมด 1 ครั้ง
โดยการประชุมได้จัดขึ้นที่สำนักงานใหญ่ของบริษัทฯ ก่อนการประชุมบริษัทฯ ได้จัดส่งหนังสือนัดประชุม
หนังสือมอบฉันทะ พร้อมทั้งข้อมูลประกอบการประชุมตามวาระต่าง ๆ ให้ผู้ถือหุ้นทราบล่วงหน้า
ในระยะเวลาที่กฎหมายกำหนด โดยในแต่ละวาระมีความเห็นของคณะกรรมการประกอบ

คณะกรรมการบริษัท ได้คำนึงถึงสิทธิประโยชน์ของผู้ถือหุ้นส่วนน้อยอย่างทั่วถึงและรอบคอบ
โดยในที่ประชุมได้เปิดโอกาสให้ผู้ถือหุ้นทุกคนมีสิทธิอย่างเท่าเทียมกันในการสอบถามรายละเอียดต่างๆ
เกี่ยวกับผลการดำเนินงานของบริษัทฯ

หลักการข้อ 3 สิทธิของผู้มีส่วนได้เสียกลุ่มต่าง ๆ

คณะกรรมการบริษัท
ได้เห็นความสำคัญและคำนึงถึงสิทธิของผู้มีส่วนได้เสียกลุ่มต่างๆตามข้อกำหนดของกฏหมายโดยให้ความเท่าเทียมกันในการให้โอกาสและปฏิบัติอย่างเสมอภาคตามแต่ละกลุ่ม

บริษัทฯ
มีความรับผิดชอบต่อสังคมในการสนับสนุนกิจกรรมที่ภาครัฐและภาคเอกชนทั้งในด้านความปลอดภัยและสิ่งแวดล้อม

หลักการข้อ 5 ภาวะผู้นำและวิสัยทัศน์ 

คณะกรรมการบริษัท ได้เห็นชอบในการกำหนดวิสัยทัศน์ของบริษัทฯ ไว้อย่างชัดเจนว่า บริษัทฯ
จะเป็นผู้นำในธุรกิจในด้านอีเลคโทรนิคส์ Power Supply
ทั้งนี้คณะกรรมการบริหารมีหน้าที่รับผิดชอบในการกำหนดเป้าหมายรวมทั้งดำเนินการให้เป็นไปตามงบประมาณและแผนงานที่ตั้งไว้ให้บรรลุตามเป้าหมายที่กำหนด

หลักการข้อ 6 ความขัดแย้งทางผลประโยชน์

บริษัทฯ ได้มีนโยบายเข้มงวดในการเก็บรักษา การป้องกันการใช้ข้อมูลภายใน ตลอดจนบทลงโทษ
โดยได้แจ้งให้กรรมการ พนักงานและผู้เกี่ยวข้องได้ทราบ
คณะกรรมการได้รับทราบถึงรายการที่เกี่ยวโยงกันและได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์ รายการที่เกี่ยวโยงกันมีราคาที่เหมาะสม
มีการเปิดเผยรายการที่เกี่ยวโยงกันไว้ในงบการเงิน

หลักการข้อ 7 จริยธรรมธุรกิจ 

บริษัทฯ ได้ออกแนวทางปฏิบัติเกี่ยวกับจริยธรรมทางธุรกิจและการปฏิบัติตามข้อกฏหมายต่างๆ
ที่เกี่ยวข้องบริษัทฯ ทั้งคณะกรรมการบริษัท
ผู้บริหารและพนักงานต้องคำนึงถึงความซื่อสัตย์สุจริตเป็นหลัก

หลักการข้อ 8 การถ่วงดุลของกรรมการที่ไม่เป็นผู้บริหาร ข้อ 10 ค่าตอบแทนของกรรมการและผู้ บริหารและ ข้อ 11 การประชุมคณะกรรมการ 

 คณะกรรมการบริษัท มีจำนวน 8 ท่านประกอบด้วยกรรมการอิสระจำนวน 3 ท่าน ซึ่งถือเป็นความถ่วงดุลของคณะกรรมการอย่างมีประสิทธิภาพ ในปี 2546 มีการประชุมคณะกรรมการรวมทั้งหมด 8 ครั้ง โดยการประชุมได้จัดขึ้นที่สำนักงานของบริษัทฯ ในเขตนิคมอุตสาหกรรมบางปู ก่อนการประชุมบริษัทฯ ได้จัดส่งหนังสือนัดประชุม พร้อมทั้งข้อมูลประกอบการประชุมตามวาระต่าง ๆ ให้ทราบล่วงหน้า ในระยะเวลาที่กฎหมายกำหนด 

ค่าตอบแทนรวมของกรรมการบริษัท 8 ท่าน 2,160,000 บาท และค่าตอบแทนรวมของผู้บริหาร 13
ราย 16,981,147 บาท

ค่าตอบแทนรวมของกรรมการบริษัท และผู้บริหารนี้ประกอบด้วยเงินเดือน โบนัส
และเบี้ยประชุมสำหรับกรรมการอิสระ

หลักการข้อ 9 การรวมหรือแยกตำแหน่ง

บริษัทฯ มีการแยกอำนาจหน้าที่ระหว่างประธานกรรมการบริษัท
และประธานกรรมการบริหารเพื่อให้มีการคานอำนาจกัน
มีการกำหนดขอบเขตหน้าที่ของคณะกรรมการแต่ละชุดให้เป็นไปตามข้อบังคับที่สอดคล้องกับกฎหมาย
ตลอดจนมีการกำหนดวงเงินอนุมัติเป็นลายลักษณ์อักษร เพื่อไม่ให้คนหนึ่งคนใดมีอำนาจโดยไม่จำกัด

หลักการข้อ 12 คณะอนุกรรมการ

บริษัทฯ มีอนุกรรมการชุดต่างๆ เพื่อช่วยคณะกรรมการด้านการกำกับดูแลกิจการ ได้แก่

-   คณะกรรมการบริหารมีหน้าที่หลักในการรับผิดชอบในการบริหารธุรกิจที่เป็นไปตามปกติรวมทั้งอำนาจที่ได้รับมอบหมายจากกรรมการบริษัท

 - คณะกรรมการตรวจสอบ คณะกรรมการบริษัท ได้แต่งตั้งคณะกรรมการตรวจสอบเมื่อปี 2542 คณะกรรมการตรวจสอบทุกท่าน มีหน้าที่หลักคือ สอบทานให้บริษัทฯ มีรายงานทางการเงินอย่างถูกต้อง เชื่อถือได้ มีระบบการควบคุมภายในและตรวจสอบภายใน แต่งตั้งและเสนอค่าตอบแทนผู้สอบบัญชี มีการประชุมโดยสม่ำเสมออย่างน้อยไตรมาสละ 1 ครั้ง เพื่อกำกับดูแล,ติดตามและสอบทานกิจการ ในปี 2546 มีการประชุมคณะกรรมการตรวจสอบทั้งหมด 6 ครั้ง ตลอดจนจัดทำรายงานของคณะกรรมการตรวจสอบและเปิดเผยในรายงานประจำปี วาระการดำรงตำแหน่งของคณะกรรมการตรวจสอบนั้นเป็นไปตามกฎข้อบังคับของบริษัทฯ

หลักการข้อ 13 ระบบการควบคุมภายในและการตรวจสอบภายใน 

คณะกรรมการให้ความสำคัญต่อหน้าที่รับผิดชอบระบบการควบคุมภายในและการตรวจสอบภายใน
บริษัทฯ มีแผนกตรวจสอบภายในที่รายงานตรงต่อคณะกรรมการตรวจสอบ
เพื่อดำเนินการติดตามให้มีการปฏิบัติตามระบบและแผนงานที่วางไว้
โดยมีวัตถุประสงค์เพื่อรักษาไว้ซึ่งระบบการควบคุมภายในที่ดีในการป้องกันทรัพย์สินของบริษัทและการปฏิบัติตามกฎระเบียบข้อบังคับต่างๆ

หลักการข้อ 14 รายงานของคณะกรรมการ

คณะกรรมการมีการจัดทำรายงานความรับผิดชอบต่องบการเงินและสารสนเทศทางการเงิน
ที่ปรากฏในรายงานประจำปี ให้มีข้อมูลที่ถูกต้อง ครบถ้วน เปิดเผยอย่างเพียงพอ

หลักการข้อ 15 ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้องครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป บริษัทฯ ยังจัดตั้งหน่วยงานด้านผู้ลงทุนสัมพันธ์ขึ้น
ทั้งนี้เพื่อให้เป็นตัวแทนในการสื่อสารกับผู้ลงทุนที่เป็นสถาบันผู้ถือหุ้น รวมทั้งนักวิเคราะห์ทั่วไป บริษัทฯ
ยังได้เผยแพร่ข้อมูลต่างๆโดยผ่าน Website บริษัทฯ www.deltathailand.com

การดูแลเรื่องการใช้ข้อมูลภายใน

บริษัทฯ
มีนโยบายจำกัดการใช้ข้อมูลภายในให้อยู่ในวงเฉพาะผู้บริหารระดับกลางถึงสูงที่เกี่ยวข้องภายในแผนกหรือโรงงานเท่านั้น
สำหรับงบการเงินที่ได้รับการตรวจสอบแล้วนั้น
จะถูกเก็บรักษาไว้ที่ผู้บริหารระดับสูงของสำนักประธานกรรมการและแผนกบัญชีและการเงิน
ทั้งก่อนและหลังการประกาศสู่สาธารณชนผ่านทางตลาดหลักทรัพย์แห่งประเทศไทย
ข้อมูลที่เป็นความลับอื่นๆ ของบริษัทฯ ในส่วนของการดำเนินงานในช่วงเวลานั้นๆ
จะมีการจัดประชุมเพื่อพิจารณา
แก้ไขและปรับปรุงเฉพาะระดับผู้จัดการแผนกและผู้จัดการโรงงานขึ้นไปเท่านั้น ในช่วง 5 ปีที่ผ่านมา
หลังจากที่บริษัทฯ เข้าจดทะเบียนกับตลาดหลักทรัพย์แห่งประเทศไทย บริษัทฯ
ไม่เคยประสบกับปัญหาการรั่วไหลของข้อมูลภายในเลย เนื่องจากบริษัทฯ มีนโยบายเข้มงวดในการนี้
อีกทั้งได้รับความร่วมมืออย่างดีเยี่ยมจากผู้บริหารระดับสูงทุกท่าน
หากเกิดกรณีการใช้ข้อมูลภายในไปในทางที่ไม่สมควร ฝ่ายบริหารจะมีบทลงโทษบุคคลผู้นั้น
ในการพิจารณาผลงานเพื่อจัดสรรส่วนแบ่งกำไรของผู้บริหาร ณ สิ้นปี
และสืบเนื่องจากวัฒนธรรมขององค์กรเอง
บุคคลผู้ซึ่งกระทำความผิดจะไม่ได้รับการยอมรับและเป็นที่รังเกียจของผู้ร่วมงาน
ส่งผลทำให้ไม่ได้รับความร่วมมือใดๆ ทั้งจากผู้ร่วมงานและจากกลุ่มบริษัทเดลต้าทั้งหมด
อันถือว่าเป็นบทลงโทษซึ่งรุนแรงที่สุดที่บุคคลผู้หนึ่งจะพึงได้รับ

บุคลากร

ตลอดปี 2003 โดยภาพรวมดูไม่ดีนักสำหรับการเจริญเติบโตของบริษัท เดลต้าอีเลคโทรนิคส์
(ประเทศไทย) จำกัด (มหาชน) ความร่วมมือของพนักงานและสหภาพแรงงานได้ช่วยให้บริษัทฯ
และฝ่ายบริหารสามารถผ่านความยุ่งยากต่าง ๆ ได้ด้วยดี เริ่มตั้งแต่ภาวะสงครามในตลาดโลก
ตามด้วยโรค SARS และจบลงด้วยไข้หวัดนก
ความรู้สึกของพนักงานในบริษัทก็คงเป็นอย่างเดียวกับคนทั้งประเทศ
และยังมีข่าวการรวมเข้ามาของบริษัท Ascon Engergy System ประกอบกับโครงการต่างๆ กับ
BOI ยังไม่มีภาพเด่นชัดในช่วงต้นของปี

เริ่มปี 2003 ฝ่ายบริหารและสหภาพ
ได้นำหลักการของการขึ้นลงของโบนัสมาผูกพันกับกำไรของบริษัทฯ โดยจะยึดการขึ้นลงของกำไร
มาใช้พิจารณาการขึ้นลงของโบนัส โดยทั้งสองฝ่ายเห็นว่าน่าจะเป็นวิธีการคิดที่แน่นอน
เพื่อให้เกิดความเข้าใจอันดีทั้งบริษัท ถึงแม้จะทำให้ยอดโบนัสปลายปีอาจลดลงในบางปี
จากการเจรจาในครั้งนี้ทำให้พนักงานเข้าใจในหลักการ
และขยันทำงานมากขึ้นเพื่อให้ได้มาซึ่งกำไรสูงสุด
ส่วนการขึ้นลงของเงินเดือนยังคงให้ผูกพันกับภาวะตลาดและค่าครองชีพ ส่วนกิจกรรมอื่น ๆ
ยังให้คงสภาพเดิมโดยสหภาพร่วมกับฝ่ายบริหารจัดทำกิจกรรมต่าง ๆ โดยไม่ของบประมาณของบริษัท
โดยจะจัดทำโครงการต่าง ๆ กันเอง ซึ่งจากผลอันนี้ทำให้เกิดสหกรณ์เครดิตยูเนี่ยน
คือการรับเงินฝากและนำมาปล่อยกู้ให้กับพนักงานกันเอง
โครงการดังกล่าวเป็นการทำร่วมกับสหกรณ์แห่งประเทศไทย
และโครงการร้านค้าเพื่อนำเงินที่ได้มาใช้ในโครงการกีฬา โครงการต่าง ๆ
เหล่านี้ได้สร้างความร่วมมือเป็นหนึ่งเดียวมากขึ้น
การอบรมพนักงานเพื่อให้พนักงานมีความเข้าใจด้านแรงงานสัมพันธ์อันดี
ซึ่งจัดขึ้นโดยบริษัทฯกับสหภาพแรงงาน
โดยทำการฝึกอบรมกับพนักงานของสหภาพแรงงานในระดับอาวุโส
เพื่อนำไปฝึกอบรมให้เกิดความเข้าใจอันดีและขั้นตอนการปฏิบัติงานและบังคับบัญชาหรือการปกครองอย่างมีระเบียบวินัยยิ่งขึ้น
ตลอดปี 2003 ฝ่ายบริหารได้รับความร่วมมือจากพนักงานของบริษัทฯ
จนทำให้การพัฒนาเป็นไปได้อย่างสะดวกและประสบผลสำเร็จอย่างสูง ส่วนทางด้านสิทธิประโยชน์
ซึ่งบริษัทฯได้รับจากรัฐบาลไทยตลอด 10 กว่าปีที่ผ่านมาและกำลังจะหมดลงใน 2 ปีข้างหน้านี้
ก็ได้รับการพิจารณาจาก สำนักงานส่งเสริมการลงทุน โดยตลอดปี 2003
ฝ่ายบริหารได้มีโอกาสอธิบายและชี้แจงถึงแผนการพัฒนา
พร้อมทั้งเข้าใจเส้นทางและนโยบายการส่งเสริมการลงทุนของรัฐบาล จนทำให้บริษัทฯ
สามารถปรับแผนการลงทุนและการขยายกิจการของบริษัทได้ โดยบริษัทฯจะเน้นตามนโยบายรัฐบาล
คือ 1) ขยายกิจการทางด้านวิจัยพัฒนา 2) จ้างบุคลากรที่มีคุณภาพ 3)
จัดอบรมบุคลากรทั้งในและต่างประเทศ เพื่อให้บุคลากรมีคุณสมบัติและความสามารถระบบสากล 4)
เน้นการพัฒนาผู้จำหน่ายสินค้าในประเทศ เพื่อให้บริษัทฯสามารถซื้อสินค้าในประเทศได้มากขึ้น
จากการปรับนโยบายของบริษัทฯในครั้งนี้ เชื่อว่าบริษัทฯ
จะสามารถได้รับยกเว้นภาษีเงินได้นิติบุคคลอีกประมาณ 6 - 7 ปี
เพิ่มขึ้นจากของเดิมซึ่งจะหมดลงในต้นปีถึงกลางปี 2005
นอกจากนี้หน่วยงานของรัฐยังให้การสนับสนุนทางด้านการถ่ายเท Technology
โดยอนุมัติให้นำคนต่างชาติเข้ามาในประเทศ เพื่อพัฒนาบุคลากรไทย อันมีสาเหตุจากการที่ Ascon
Energy System เข้ามาร่วมกับบริษัทฯ รวมถึงสถานทูตต่าง ๆ ในยุโรป ซึ่งอนุมัติให้ Visa
กับบุคลากรไทยได้ไปรับการอบรม เพื่อกลับมาพัฒนาบริษัทของเรา

ถึงแม้ปีที่จบไป ด้านกำไรจะไม่สูง , โบนัสพนักงานไม่ดี , เงินเดือนขึ้นน้อย
แต่บริษัทก็มีอัตราการลาออกของพนักงานที่ต่ำมาก ซึ่งส่วนใหญ่ที่ลาออกมาจากสาเหตุการศึกษาต่อ
และได้ตำแหน่งที่สูงขึ้นและเงินเดือนมากขึ้นของพนักงาน เราเชื่อว่าในปี 2004
อาจจะมีปัญหาอีกมากมาย “
เราจะร่วมกันและพัฒนาบริษัทให้มีกำไรสูงสุดเพราะนี่คือบ้านเราและอนาคตเรา “
เป็นคำกล่าวของประธานสหภาพ ต่อพนักงานและฝ่ายบริหาร